**Óvodapedagógia és köznevelés tanulmányi program**

**Tételsor államvizsgára**

**Tantárgy megnevezése:**

**A nevelési-pszichológiai diszciplínák elmélete**

1. **Pedagógia- és neveléstörténet**. A pedagógia (fogalom, tudományág) és értelmezési keretei. A nevelés és oktatás történeti fejlődése. Az európai iskolarendszerek kialakulása és fejlődése a 19. és 20. században. Reformpedagógiai törekvések (Montessori, Waldorf, Freinet, Jenaplan, Dalton-terv). Pedagógiai tudományos gondolkodás. Herbart és tanítványai, pozitivizmus, szellemtudományi pedagógia, kísérleti pedagógiai törekvések, gyermektanulmányok. A magyar oktatás fejlődésének főbb állomásai (Ratio Educationis 1777, Népoktatási törvény 1868). Oktatásfejlesztés Szlovákiában.
2. **Óvodapedagógia történeti és mai összefüggései.** Az óvodapedagógia a pedagógiai tudományok rendszerében. Óvodai intézmények megjelenése és fejlődése Nyugat-Európában és Szlovákia és Magyarország történeti területein. Comenius kisgyermek-nevelési koncepciója. Fontos személyiségek.
3. **A SZK iskolarendszere.** Az oktatási intézmények funkciói, az államigazgatás funkciója és szerepe az oktatásban az iskolák irányításában. A helyi önkormányzatok, az iskolai önkormányzati és más szervek felelőssége az iskolák és nevelési-oktatási létesítmények irányításában. Intézményes oktatás és nevelés. Az iskola és funkciói. Az óvoda helye a szlovákiai közoktatási rendszerben. Az óvodai oktatás és nevelés rendszere és jogi szabályozása.
4. **Az óvoda működése**. Az óvoda működésének és az óvodai élet szervezésének jogszabályi háttere. A gyermek felvétele az óvodába, az óvodalátogatás feltételei és formái. Heterogén és homogén csoportok. A nevelés és oktatás egyéni teljesítési módjai az óvodában. Az óvoda működését szabályozó dokumentumok. Az óvoda pedagógiai és egyéb dokumentációja és annak vezetése. A sajátos nevelési igényű gyermekek pedagógiai dokumentációja.
5. **Óvoda és óvodai nevelés/nevelő-oktató folyamat, annak szakaszai és megvalósítási formái.** Az óvodai nevelés céljai és feladatai. Az óvodáskorú gyermek kulcskompetenciái. Napirend és napirendi formák. Szervezési feltételek és létszám szerinti szervezési formák. A nevelő-oktató folyamat szakaszai: tervezés, a nevelő-oktató munka szervezése és megvalósítása, értékelés. Szakköri tevékenységek és óvodán kívüli tevékenységek. Kirándulások és exkurziók (tanulmányi kirándulások).
6. **A tanterv kétszintű modellje**. **Az óvodai nevelés kétpólusú tartalmi szabályozása.** Tanterv fogalma és fajtái. Törvényi szabályozás. Az óvodai nevelés állami oktatási programja és annak struktúrája. Az óvodai nevelés célja és feladatai. Művelődési területek. Művelődési standardok. A tanítás nyelve. A sajátos nevelési igényű gyermekek, a külföldi állampolgárok és a nemzeti kisebbségek nevelésének és oktatásának sajátosságai.
7. **Az iskolai/óvodai oktatási program és nevelési program.** Az iskolai/óvodai oktatási program és nevelési program kialakításának elvei, arculata, felépítése/struktúrája, megalkotása és annak törvényi háttere. Az iskola/óvoda és iskolai nevelési-oktatási létesítmények helyi viszonyainak és lehetőségeinek elemzése az oktatási program és nevelési program elkészítése előtt – SWOT elemzés.
8. **A didaktika fogalma és helye a pedagógiában.** A didaktika tárgya és kapcsolata más pedagógiai tudományterületekkel. Nevelés, nevelő-oktató folyamat, oktatás, tanítás és tanulás: elméletek és modellek. Az oktatás ismeretelméleti aspektusai. Az ismeretelmélet főbb irányzatai.
9. **A nevelés alapelvei, módszerei és stratégiái**. Didaktikai alapelvek a tanítási-tanulási és nevelési folyamatban és azok jellemzése. Az óvodás korú gyermekek nevelésének főbb elvei. Módszerek és csoportosításuk. A pedagógus stratégiái. Figyelemfelkeltő, motiváló stratégiák. Új ismereteket szerző és feldolgozó stratégiák. Ismereteket alkalmazó stratégiák. Ismereteket rendszerező stratégiák. Az ellenőrzés és az értékelés stratégiái.
10. **Taneszközök.** A taneszközök fogalma, csoportosítása, rendszerezése. Taneszközök – oktatást segítő eszközök, oktatástechnikai segédeszközök és típusaik. Szemléltető eszközök. Az infokommunikációs technológia (IKT) eszközeinek alkalmazása a nevelő-oktató folyamatban.
11. **Emlékezet és tanulás.** Emlékezet alapfolyamatai, emlékezeti tárak, a tanulás fogalma, hétköznapi, pedagógiai és pszichológiai értelmezése, a tanulás típusai, szociális tanulás szintjei, kondicionálás típusai.
12. **A gondolkodási, logikai képességek fejlesztése.** Gondolkodás.A gondolkodás alapfolyamatai/gondolkodási műveletek. Logikus gondolkodás. Problémamegoldó gondolkodás. Gondolkodási stratégiák
13. **Motiváció és érzelmek.** Motiváció, lényege és elméletei. A motiváció és motívumok típusai. Belső motiváció. Külső motiváció. Tanulási motiváció és fajtái. Motivációs módszerek. A motiváció és motiválás szerepe a nevelő-oktató folyamatban. Érzelmek. Az érzelmek jellemzői.
14. **Intelligencia és kreativitás**. Fogalma, definíciója, modelljei, típusai. Érzelmi intelligencia (D. Goleman) – jellemzői és fejlesztése. Kreativitás - fogalma és definíciója. Kreativitás szintjei. Az intelligencia és kreativitás kapcsolata. A kreativitás helye és szerepe a nevelésben és oktatásban. A kreativitás fejlesztésének lehetőségei az óvodában és iskolában.
15. **Beszéd és kommunikáció**. Nyelvhasználat és kommunikáció, verbális, nonverbális és metakommunikáció. Nyelvi kommunikáció sajátosságai, nyelvi fejlődés és beszédfejlődés óvodáskorban. Kommunikációs problémák és zavarok óvodáskorban.
16. **Szocializáció.** Társas kapcsolatok az óvodában. Az óvoda szerepe a társadalmi beilleszkedés folyamatában. Kortárs interakciók. A kortárs kapcsolatok formálódása óvodáskorban. Differenciálás a nevelő-oktató folyamatban.
17. **A család, mint természetes és elsődleges szocializációs színtér**. Családi nevelés funkciói és típusai. A családi környezet, mint a gyermek személyiségfejlődésének meghatározó tényezője. A család, mint az óvoda partnere: a család és az óvoda együttműködése. A család együttműködése szakemberekkel.
18. **Az óvodáskor életkori sajátosságai, fejlődési törvényszerűségei** (biológiai, pszichológiai és szociális szempontból). Emberi szervrendszerek, különös hangsúlyt fektetve e rendszerek morfológiai és funkcionális jellemzőire bizonyos korszakokban, elsősorban a gyermekkorban. Fizikai és szellemi életkor – megfigyelési sémák, fejlődési skálák és fejlődési periódusok. Testi- és mozgásfejlődés. Személyiségfejlődés és fejlesztés az óvodában. A személyiség fejlődését befolyásoló tényezők. Az óvodáskori gondolkodás jellemzői. Emlékezet, figyelem és koncentráció. Piaget, Freud, Erikson fejlődési elméletei. Gardner képességelmélete. Rogers személyközpontú elmélete.
19. **Óvoda** – **iskola átmenet.** Jogszabályok.Óvoda – iskola közti átmenet segítése. Iskolaérettség/iskolára való alkalmasság. Iskolaérettség kritériumai. Iskolára való alkalmasság tesztelése. Az óvoda és a család együttműködése a szakemberekkel.
20. **Sajátos nevelési igényű gyermek az óvodában és iskolában.** A sajátos nevelési igény fogalma és törvényi szabályozása. Alapfogalmak értelmezése, szegregáció, integráció (integráció típusai), inklúzió. Az integráció lehetőségei, elvei és feltételei az óvodában és iskolában. Egyéni nevelési-oktatási program és terv. További alapfogalmak értelmezése: norma, normalitás, abnormalitás, visszafordíthatóság, visszafordíthatatlanság. Együttműködés a befogadást segítő csapattal, tanácsadó központokkal, iskolapszichológussal és iskolai gyógypedagógussal.
21. **Sajátos nevelési igény (SNI) és kategóriái.** SNI típusai. Egészségügyi akadályozottság (testi, mentális és érzékszervi fogyatékosság, kommunikációs készségzavarok, viselkedési és aktivitási zavarok, tanulási zavarok előjelei és megelőzési lehetőségei, további pszichoszociális zavarok). Szociális akadályozottság. Kivételes tehetség, tehetséggondozás és tehetségnevelés lehetséges módszerei. Az SNI-s gyermekek és tanulók fejlesztésének lehetőségei.
22. **A pedagógus kompetenciái.** A pedagógus személyes és szakmai kompetenciái. A pedagógus szerepe a tanítási-tanulási folyamatban. Az óvodapedagógusi szerepkörhöz tartozó kommunikáció sajátosságai. A tanulás és tanítás stílusai. Metakogníció.
23. **A pedagógusok szakmai fejlődése. Egész életen át tartó tanulás.** Jogi szabályozás. Pedagógus életpályamodell. Karrierpozíciók. Továbbképzések. Kötelező és nem kötelező továbbképzési formák. A pedagógus kompetenciaprofilja. Egyéni pályakép és reflexió. Önképzés. Kezdő pedagógusok szakmai támogatása, fejlődési lehetőségei.
24. **Pedagógiai diagnosztika** – fogalma, vizsgálati tárgya, céljai, feladatai és alapfogalmai. Pedagógiai diagnosztika az iskolai környezetben/az óvodai nevelésben/az iskolai nevelési-oktatási létesítményekben. Jelentősége és funkciói. A pedagógiai diagnosztika típusai/tipológia.
25. **A pedagógus diagnosztikus kompetenciái.** A pedagógiai alkalmazottak diagnosztikai tevékenységeinek fő feladatai és sajátosságai az oktatás különböző szintjein. A diagnosztizálás folyamata. A pedagógiai diagnosztika alkalmazása a nevelő-oktató folyamatban. A pedagógiai diagnosztika módszerei és eszközei, valamint ezek gyakorlati alkalmazása. A pedagógiai diagnosztika eredményeinek dokumentálása. A pedagógiai diagnosztika nyilvántartása és megfigyelőlapja.
26. **A pedagógiai értékelés**, mint a pedagógiai diagnosztika alapkategóriája. A pedagógiai értékelés fogalma és koncepciója, szerepe/funkciói a tanítás-tanulás rendszerében. Az értékelés szintjei és típusai. Diagnosztikus, formatív és szummatív értékelés. Értékelési módszerek és technikák.

**2023. augusztus 1.**